పెళ్లంటే హడావిడి, పెళ్లంటే అతిధులు. పెళ్లంటే ఆశీర్వాదాలు.. అన్నింటికీ మించి పెళ్లంటే భోజనాలు. సకల హంగులు, ఆర్బాటాలున్నా లేకున్నా కమ్మని భోజనం ఉండాల్సిందే. నాన్ వెజ్ ప్రియులు సైతం పెళ్లి భోజనాన్ని ఆస్వాదిస్తారు. అందుకే పెళ్ళి భోజనంపై అందరు ప్రత్యేకమైన ఫోకస్ పెడతారు. అతిథులకు అద్భుతమైన విందు భోజనం పెట్టేందుకు రోజులకు రోజులు ఇళ్లల్లో చర్చలు జరుగుతాయి. తాజాగా హీరో నాగశౌర్య పెళ్లిలో కూడా అద్భుతమైన విందు భోజనం పెట్టారని, భోజనాల కోసం నాగ శౌర్య చేసిన ఏర్పాట్లు అద్భుతమని ప్రశంసలు వస్తున్నాయి. బెంగళూరులోని ఓ స్టార్ హోటల్‌లో ఉదయం 11:25 గంటలకు పారిశ్రామికవేత్త, ఇంటీరియర్ డిజైనర్ అనూష శెట్టికి నాగ శౌర్య మూడుమూళ్లు వేశాడు.
సాంప్రదాయ పట్టు పంచెకట్టులో నాగశౌర్య.. ఎరుపు, బంగారు వర్ణం పట్టుచీరలో అనూష శెట్టిలు తాజా పూలతో అలంకరించిన పెళ్లి మండపంలో మెరిశారు. ఇక పెళ్లి తంతు అనంతరం అతిథులకు అదిరిపోయే వివాహ విందు ఇచ్చారు నాగశౌర్య-అనూష దంపతులు. అతిథుల కోసం స్టార్ హోటల్ అదిరిపోయే అరేంజ్‌మెంట్స్ చేసింది. మన సంప్రదాయం ప్రకారం బంతి భోజనాలు పెట్టారు. అయితే, ఒక్కో అతిథికి ఒక్కో టేబుల్ వేశారు. ఈ టేబుల్స్ అష్టభుజ ఆకారంలో చాలా అందంగా ఉండగా.. ఇదొక యూనిక్ స్టైల్ అంటున్నారు. విందులో పలు రకాల పసందైన వంటకాలతో అతిథులకు మరిచిపోలేని పెళ్లి భోజనాన్ని వడ్డించారు. దీనికి సంబదించిన ఓ వీడియో సైతం ప్రస్తుతం సోషల్ మీడియాలో చక్కర్లు కొడుతోంది.
pellante hadavidi, pellante atidhulu. pellante aasiirvaadaalu.. annintikii minchi pellante bhojanaalu. sakala hangulu, arbatalunna lekunna kammani bhojanam undalsinde. nan vej priyulu saitam pelli bhojanaanni aasvaadistaaru. anduke pelli bhojanampai andaru pratyekamaina fokas pedataaru. atithulaku adbhutamaina vindu bhojanam pettenduku rojulaku rojulu illallo charchalu jarugutaayi. taajaagaa heero nagashourya pellilo kuudaa adbhutamaina vindu bhojanam pettaarani, bhojanala kosam naaga shourya chesina erpaatlu adbhutamani prasamsalu vastunnaayi. bengaluruloni oo star hotalemlo udayam 11:25 gantalaku paarisraamikavetta, interiar desiner anusha settiki naaga shourya moodumoollu vaesaadu.
saampradaaya pattu panchekattulo nagashourya.. erupu, bangaaru varnam pattucheeralo anusha settilu taja poolatho alankarinchina pelli mandapamlo merisaaru. ika pelli tantu anantaram atithulaku adiripoye vivaha vindu icharu nagashourya-anusha dampatulu. atithula kosam star hotal adiripoye arangements chesindi. mana sampradaayam prakaaram banti bhojanaalu pettaaru. ayithe, okko atithiki okko table vaesaaru. ee tables ashtabhuja aakaaramlo chala andamgaa undagaa.. idoka unic style antunnaru. vindulo palu rakala pasandaina vantakaalato atithulaku marichipoleni pelli bhojanaanni vaddinchaaru. deeniki sambadinchina oo veedio saitam prastutam soshal medialo chakkarlu kodutondi.